| ***Eucalyptus delegatensis*** |
| --- |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Eilė: | Mirtiečiai  *( Myrtales)* |
| Šeima: | Mirtiniai  *( Myrtaceae)* |
| Gentis: | Eukaliptas  *( Eucalyptus)* |
| Rūšis: | Kalninis eukaliptas  *( Eucalyptus delegatensis)* |

 |
| Binomas |
| ***Eucalyptus delegatensis***R.T.Baker, 1900 |

**Kalninis eukaliptas** (*Eucalyptus delegatensis*) – mirtinių šeimos, eukaliptų genties medžių rūšis.

Pavadinimas
-----------

Mokslinio, lotynų kalba *Eucalyptus delegatensis* rūšies pavadinimo autorius Richard Thomas Baker, gyvenęs 1854–1941 metais.

Paplitimo arealas
-----------------

Šie medžiai savaime auga Australijos žemyno pietryčiuose – Tasmanijoje, Viktorijoje bei Naujajame Pietų Velse - žemyninėje dalyje tai būtų maždaug kalnuotose vietose tarp Melburno ir Kanberos.

Introdukuotas Naujojoje Zelandijoje ir šiltesnio klimato pietų ir pietvakarių Europos šalyse.

Biotopas
--------

Auga vesesnėse, kalnuotose Viktorijos ir Naujojo Pietų Velso 850 m - 1500 m aukščio kalnų altitudėse, o *Eucalyptus delegatensis subsp. tasmaniensis* porūšis aptinkamas kur kas aukštesnėse kalnų altitudėse ir auga Tasmanijos saloje. Australijos standartais, kalniniam eukaliptui reikalingas didelis iškrintančių kritulių kiekis - virš 1200 mm į metus, nors jo paplitimo areale metinis kritulių kiekis svyruoja tarp 700 - 2900 mm. Jų natūralaus augimo arealuose žiemos metu taip pat pasitaiko dažnos šalnos ir iškrenta sniegas, tad medis toleruoja ir iki - 12 - 14 C trumpalaikius šalčius.

Matmenys ir amžius
------------------

Tai viena aukščiausų eukaliptų genties medžių rūšių, taip pat viena tarp nedaugelio aukščiausiai augančių visos planetos medžių rūšis. Paprastai užauga 25-60 m aukščio, bet prie puikių augimo sąlygų nors ir rečiau, bet pasitaiko apie 90 metrų aukščio medžių. Dabar žinomas aukščiausias yra **87,9 m** aukščio (161 m³ tūrio) ir auga Tasmanijoje. Su storiausiu kamieno skersmeniu šios rūšies medis žinomas kaip „Troll" vardu yra **5,82 m** skersmens, o jo aukštis palyginus nedidelis - 56,5 m, bet jis yra 282 m³ tūrio - auga taip pat Tasmanijoje. Palyginimui, dar visai nesenei (pagal medžių amžių) introdukuoto ir pasodinto apie 1885 metus Naujojoje Zelandijoje Eucalyptus delegatensis kamieno skersmuo - 3,64 m. Masyviausias šios rūšies medis yra **286 m³** tūrio ir 72 m aukščio, auga *Styx River Valley* (Australijos pietryčiuose).

Morfologija
-----------

Medžio laja atvira, kamienas tiesus, žievė pilka ar pilkai ruda, prie kamieno pagrindo stora ir tik ant smulkesnių šakų lygesnė. Nors Tasmanijos porūšio tiek kamienas, tiek didesnės šakos turi storą žievę. Šios rūšies medžiai kurių tik dalis kamieno su stora žieve pasitaiko tik žemyninėje Australijos dalyje. Dažnai kamieno žievė lupasi pailgomis skiautėmis. 

Jauni lapai 25 cm ilgio ir 10 cm pločio. Subrendę lapai, ilgi, siari, gale smailėjantys, blizgančiai žalios spalvos 10-18 cm ilgio ir 1,5-3 cm pločio. Žiedo pumpurai 5–6 mm ilgio, 3–4 mm pločio. 

Žiedynkotis 9–20 mm ilgio ir 3 mm pločio, ir ant 2–7 mm ilgio žiedkočių žiedyne (kekėje) paprastai būna 7-11, bet kartais iki 15 baltų ar kremo spalvos žiedų. Žydi gruodžio - kovo mėnesiais. 

Vaisiai pusrutulio ar kiaušinio formos 8–15 mm ilgio, 6–11 mm skersmens dažniausiai ant neilgų kotelių grupėje po 3–5. 

Eucalyptus delegatensis dauginasi tik sėklomis.

Panaudojimas
------------

Tai vienas svarbesnių medžių rūšis medienos šaltiniams. Australijos aborigenams tai buvo kaip maisto šaltinis bei iš jo gamindavosi vaistus.

Nuorodos
--------

* Eucalyptus delegatensis mokslinis pavadinimas per theplantlist.org, *Anglų k.*
* Eucalyptus delegatensis mokslinis pavadinimas per ipni.org, *Anglų k.*
* Plačiau apie Eucalyptus delegatensis per rbgsyd.nsw.gov.au Archyvuota kopija 2016-06-17 iš Wayback Machine projekto. *Anglų k.*
* Apie Eucalyptus delegatensis per yarraranges.vic.gov.au Archyvuota kopija 2012-03-25 iš Wayback Machine projekto. *Anglų k.*
* Apie Eucalyptus delegatensis per australianseed.com Archyvuota kopija 2012-10-12 iš Wayback Machine projekto. *Anglų k.*
* Apie Eucalyptus delegatensis per ccc.govt.nz, *Anglų k.*
* Apie Eucalyptus delegatensis per jstor.org, *Anglų k.*
* Apie Eucalyptus delegatensis per angelfire.com (iliustruota nuotraukomis), *Anglų k.*

|  |  |
| --- | --- |
|  | **Vikiteka: Kalninis eukaliptas** – vaizdinė ir garsinė medžiaga  |

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |